અરડી ગામે મહાદેવવાળા ફળિયામાં વીમળાબેન લક્ષ્મણભાઈ સોઢા પરમાર પોતાના પરિવાર સાથે રહે છે. વીમળાબેન જલુખાંટની મુવાડીમાં હેલ્પર તરીકે ફરજ બજાવે છે. બે દિવસ પૂર્વે તેઓ ગામમાંથી છોકરાઓને લઈને આંગણવાડીમાં ગયા હતા. ત્યારે દાહોદ જિલ્લાના ગરબાળા તાલુકાના નઢેવાલ ગામના જરીખરેલીમાં રહેતો પરેશ માનસિંહ ડામોર ત્યાં ગયો હતો. તેને પોતે સરકારી અધિકારી હોવાની ઓળખ આપી હતી. ગામના સરપંચ રાજેશભાઈ મંગળભાઈ સોઢા પરમારને સાથે લઈને તેઓ સ્થળ પર ગયા હતા અને વીમળાબેનને ધમકી આપી કહ્યું હતું કે, તમે હેલ્પર તરીકે સમયસર આંગણવાડીમાં આવતા નથી. તમને સસ્પેન્ડ કરી નાંખીશ. જેથી તેઓ ગભરાઈ ગયા હતા.